Alkaloid lumrahé diklasifikasikaké miturut padhané sumber asal molekulé ("precursors"), didhasari kanthi "metabolisme pathway" ("metabolic pathway") kang minangka mbentuk molekul iku. Yèn biosintesis saka salah sijiné alkaloid ora dingertèni, alkaloid digolongaké miturut jeneng senyawané, kalebu jeneng senyawa kang ora ngandhung nitrogen (amarga struktur molekulé ana sajeroning prodhuk akir. Minangka tuladha: alkaloid opium sok karan "phenanthrenes"), utawa miturut jeneng wit-witan utawa kéwan ing ngendi senyawa iku diisolasi. Yèn sawisé alkaloid iku dikaji, panggolongan salah sijiné alkaloid diowahi miturut asil pangkajian iku, lumrahé njupuk jeneng amine wigati-kanthi-biologi kang nyolok sajeroning prosès sintesisé.